 CRNA GORA

 OPŠTINE NIKŠIĆ

 -Predsjednik-

 Broj:02-031-4162

 Nikšić, 12.12.2022. godine

Predsjednik opštine Nikšić, razmatrao je Informaciju o stanju životne sredine na teritoriji Opštine Nikšić za 2021.godinu i dao sledeće

O C J E N E

1. Praćenje stanja životne sredine (monitoring) sprovodi se sistematskim mjerenjem, ispitivanjem kvantitativnih i kvalitativnih pokazatelja stanja životne sredine koje obuhvata praćenje prirodnih faktora, odnosno promjena stanja i karakteristika životne sredine, uključujući i prekogranično praćenje stanja životne sredine. Na osnovu podataka dobijenih sprovođenjem godišnjeg programa monitoringa u Informaciji se daje ocjena ukupnog stanja životne sredine na teritoriji opštine Nikšić za 2021.godinu. Ovaj dokument omogućava zainteresovanoj javnosti uvid u stanje i promjene u kvalitetu pojedinih segmenata životne sredine. Monitoring životne sredine je u skladu sa Zakonom o životnoj sredini od javnog interesa.

2. Informacija o stanju životne sredine na teritoriji Opštine Nikšić za 2021. godinu sadrži:

**I Prikaz stanja životne sredine po segmentima:**

* Vazduh,
* Nacionalni inventar emisija zagađujućih gasova u vazduh 1990-2020. godina,
* Klimatske promjene,
* Vode,
* Zemljište,
* Biodiverzitet,
* Upravljanje otpadom i
* Požari.

**II Predlog mjera u cilju poboljšanja postojećeg stanja**

3. Na bazi ocjene postojećeg stanja životne sredine definiše se i set predloga mjera u cilju smanjenja negativnog uticaja na životnu sredinu, poboljšanja i unapređenja stanja životne sredine na teritoriji opštine Nikšić.

Na osnovu datih ocjena, Predsjednik opštine Nikšić predlaže Skupštini da donese

**Z a k lj u č k e**

1. Usvaja se Informacija o stanju životne sredine na teritoriji Opštine Nikšić za 2021. godinu
2. Radi poboljšanja i unapređenja zaštite životne sredine na teritoriji Opštine Nikšić, neophodno je sprovesti predlog mjera u cilju poboljšanja postojećeg stanja životne sredine po segmentima, kako je to predloženo predmetnom Informacijom.

 Predsjednik

 Marko Kovačević,s.r.